**V prvých dvoch mesiacoch roka 2017 vyhlásili investori verejné obstarávania na stavebné práce v celkovej hodnote 598 miliónov EUR**

**Bratislava, 18. apríla 2017 – V druhom mesiaci tohto roka bolo vyhlásených 109 verejných obstarávaní na stavebné práce v celkovej hodnote 203 miliónov EUR. Od januára do februára potom investori vyhlásili celkom 221 súťaží v celkovej hodnote 598 miliónov EUR, čo predstavuje, oproti porovnateľnému obdobiu minulého roka, nárast objemu investícií. Medziročné porovnanie predovšetkým ovplyvnilo niekoľko významných obstarávaní, ktoré spolu tvoria viac než tri štvrtiny tohto objemu. Vyplýva to z najnovšej analýzy spracovanej analytickou spoločnosťou CEEC Research na základe údajov poskytnutých Úradom pre verejné obstarávanie ku koncu februára 2017.**

Vo februári 2017 vyhlásili verejní obstarávatelia, obstarávatelia a subjekty, ktorým bola poskytnutá dotácia 109 verejných obstarávaní na stavebné práce v celkovej hodnote 203 miliónov EUR. To síce medziročne predstavuje výrazný štvorpätinový pokles (80,9 %) z hľadiska počtu, ale zároveň ide o takmer dvojtretinový (62,5 %) nárast z hľadiska ich objemu. Najväčšie verejné obstarávanie tohto mesiaca v celkovej hodnote 54 miliónov EUR vyhlásili U. S. Steel Košice, s. r. o. na odprašovanie aglomerácie – pás č. 1, 2, 3 a 4.

V prvých dvoch mesiacoch tohto roka bolo vo Vestníku verejného obstarávania zverejnených celkom 221 súťaží v celkovej hodnote 598 miliónov EUR. Z hľadiska počtu vyhlásených zákaziek ide v medziročnom porovnaní o viac než štvorpätinový (84,8 %) pokles, z hľadiska ich objemu však ide o takmer dvojnásobný (95,1 %) nárast investícií. Medziročné porovnanie ovplyvnila významná zákazka obstarávateľa ŽSR z januára 2017 Modernizácia železničnej trate Devínska Nová Ves – štátna hranica SR/ČR) v celkovej hodnote 305 miliónov EUR.

*„Stavebným spoločnostiam by najviac prospela kontinuálna a efektívna príprava projektov. Veľké výkyvy v objeme, ale aj vo veľkostnej skladbe a početnosti verejných objednávok výrazne zvyšujú nároky na plánovanie vlastných strojných a hlavne ľudských kapacít, ako i na plánovanie zdrojov či nových technológií,“* hovorí **Miroslav Potoč, generálny riaditeľ Skanska SK a.s.**

**Počet a objem vyhlásených verejných obstarávaní**

|  |  |  |
| --- | --- | --- |
| Stavebné práce | Počet | Objem |
| Počet | medziročná zmena v % | objem v mil. EUR | medziročná zmena v % |
| 2012 | 2 030 |  | . | 2 340 |  | . |
| 2013 | 3 307 | 🡅 | +62,9 | 3 907 | 🡅 | +67,0 |
| 2014 | 2 822 | **🡇** | -14,7 | 2 517 | **🡇** | -35,6 |
| 2015 | 3 776 | 🡅 | +33,8 | 3 240 | 🡅 | +28,7 |
| 2016 | 2 930 | 🡇 | -22,4 | 1 948 | 🡇 | -39,9 |
| **Január až február 2017** | **221** | **🡇** | **-84,8** | **598** | **🡅** | **+95,1** |

Zdroj: Vestník verejného obstarávania, výpočty CEEC Research

V druhom mesiaci roka 2017 investori ukončili a konkrétnym dodávateľom zadali celkom 83 verejných obstarávaní na stavebné práce v celkovej hodnote 69 miliónov EUR. To v medziročnom porovnaní predstavuje štvorpätinový (82,5 %) pokles počtu ukončených verejných obstarávaní a dvojtretinový (66,1 %) pokles z hľadiska ich objemu. V oboch ukazovateľoch ide zároveň o najnižšie hodnoty v prvých dvoch mesiacoch za posledných päť rokov, teda za sledované obdobie. Niektoré verejné obstarávania stále prebiehajú, a preto treba očakávať, že v ďalších mesiacoch dôjde ešte k aktualizácii a upresneniu dát.

**Počet a objem ukončených verejných obstarávaní**

|  |  |  |
| --- | --- | --- |
| Stavebné práce | Počet | Objem |
| Počet | medziročná zmena v % | objem v mil. EUR | medziročná zmena v % |
| 2012 | 2 007 |  | . | 1 441 |  | . |
| 2013 | 2 655 | 🡅 | +32,3 | 2 598 | 🡅 | +80,3 |
| 2014 | 2 004 | **🡇** | -24,5 | 2 413 | **🡇** | -7,1 |
| 2015 | 2 302 | 🡅 | +14,9 | 1 671 | **🡇** | -30,8 |
| 2016 | 2 143 | 🡇 | -6,9 | 1 930 | 🡅 | +15,5 |
|  **Január až február 2017** | **83** | 🡇 | **-82,5** | **69** | 🡇 | **-66,1** |

Zdroj: Vestník verejného obstarávania, výpočty CEEC Research

STRETNUTIE LÍDROV SLOVENSKÉHO STAVEBNÍCTVA 2017 (4. mája), registrácia: konferencie@ceec.eu

Najnovšie prognózy vývoja stavebného a projektového trhu nájdete na

www.ceec.eu

**Kontakt pre média:**

Ing. Jiří Vacek, Ph.D., MIM
Riaditeľ spoločnosti
CEEC Research s.r.o.
E-mail: vacek@ceec.eu
Tel.: +420 774 325 111

***CEEC Research*** *je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.*

***CEEC Research*** navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.